Jonathan Soriano

Jonathan Soriano Casas (født 24. september 1985) er en spansk fotballspiller som fra 24. august 2020 er klubbløs.

 Karriere 
Til tross for at Soriano spiller i Barça Atlètic, er han faktisk en del av erkerivalen RCD Espanyols juniorarkademi. Han gjorde sin debut for klubbens førstelag da han fremdeles spilte for reservelaget, i sesongen 2002/2003. Soriano ble værende i Espanyol fra 2001 til 2009, da han skiftet over til klubbens erkerival FC Barcelona. I løpet av denne tiden hadde han spilt 69 kamper for Espanyols reservelag, og funnet veien til nettmaskene 32 ganger. Før førstelaget fikk han prøve seg 43 ganger, hvor han scoret tre mål.

Før Soriano skiftet beite til FC Barcelona i 2009, var han imidlertid innom flere mindre klubber på lån. I 2006 fikk han blant annet 17 opptredener for den andalucíanske klubben Almería, hvor det ble nettsus seks ganger. Året etter ble han lånt ut til Polo Ejido. Her spilte han 12 kamper, og scoret to mål. I begynnelsen av 2009, før han senere det samme året skiftet beite til FC Barcelona, fikk han prøve seg i Albacete. Hos de hvite ble det 11 opptredener og totalt ett mål.

I slutten av juli 2009 ble det altså en offisiell overgang fra Espanyol til den katalanske stormakten FC Barcelona, hvor han var ment som en forsterkning til klubbens reservelag, Barça Atlètic. Han gjorde sin debut for klubbens førstelag den 28. oktober 2009 mot Cultural Leonesa.

 Referanser 

 Eksterne lenker 


Kategori:Spanske fotballspillere
Kategori:Fotballspillere for RCD Espanyol B
Kategori:Fotballspillere for RCD Espanyol
Kategori:Fotballspillere for UD Almería
Kategori:Fotballspillere for Polideportivo Ejido
Kategori:Fotballspillere for Albacete Balompié
Kategori:Fotballspillere for FC Barcelona B
Kategori:Fotballspillere for FC Red Bull Salzburg
Kategori:Fotballspillere for Beijing Guoan FC
Kategori:Fotballspillere for Al-Hilal SFC
Kategori:Fotballspillere for Girona FC
Kategori:Personer fra Barcelona
Kategori:Fødsler i 1985